شەفەق نیوز/ تیمەیل وەرگری شارستانی، ئمڕوو چوارشەممە، دوو ئاگر لەناو دوو تانکەر نەفت لە پارێزگای کپەو کردن.
وەڕێەوبەرایەتی وەرگری شارستانی لە بەیاننامیگ رەسیە ئاژانس شەفەق نیوز وت: تیمەیلی توەنستن بڕسنە فریای رانددەی تانکەریگ پڕ لە بەنزین ٣٦ هەزار لیتری، ک کەفتە وەر پلیان وسزیان لەبان ری زوینە نزیک خاڵ سیدرە لە پارێزگای بەسرە.
وتیش: تیمەیلی فریاگوزاری ئەرا رانندەگە کردن و رەساننەی خەسخانەیگ نزیک، وەگەرد کپەوکردن ئاگرەگە و شووردن ریەگە لە بەنزین تا رویداوەیلیگ زیاتر نەکەفن.
وتیش: رویداوەگە لەوەر تەقیان پاچگ نواینەی ماشینەگە لەوەر تونی زیای بویە.
لەبەیاننامەی تریش؛ وەرگری شارستانی وت: مەفرەزەیلی لە ناوچەی ئازاد توەنستن ئاگریگ لەناو تانکەریگ پڕ لە مادەی فلانکۆت ٣٦٠٠٠ لیتری لە ناحیەی خۆر زوبێر لەبان ری بەندەر خۆر وەمەوقەی کوڵیگ کپەو کردن، ونەیشتن ئاگرەگە وەرەو گشت تانکەرەگە بڵاو بوود، وەبی زەرەدیگ گیانی.
